alexandrainst/scandi-wiki huggingface dataset:
Hurro-urartiske språk

Hurro-urartiske språk er en språkfamilie som omfatter de to orientalske oldtidsspråkene hurrittisk og urartisk.

Noen mener at språkfamilien kan være i slekt med de nåværende dagestanske språk og klassifiserer disse to språkgruppene sammen som alarodianske språk.
Krakow (band)

Krakow er et stoner metal-band fra Bergen.

Diskografi 
2007: Dusty Roads (EP) 
2009: Monolith (studioalbum)
2011: Molten Planet/Drifter (split-album m. Resonaut)

Medlemmer 
Nåværende
Frode Kilvik – bass, vokal
Kjartan Grønhaug – gitar
René Misje – gitar, vokal

Tidligere
Christopher Swahn Zibell  – trommer
Kristoffer Halvorsen – trommer

Musikk i Bergen
Band etablert i 2005
Norske heavy metal-band
Geir Hilsen

Geir Hilsen (født 27. juni 1965) er en norsk musiker og trommeslager. Han er kjent som tidligere trommeslager i dansebandet Picazzo fra 2004 til 2007). Han har spilt for flere andre artister i Norge. Han ble i 2011 medlem i dansebandet Pegasus som ny trommeslager. 

Han begynte sin karriere i 1979 som trommeslager i bandet Roquefire fra Toten med bl.a Ronni Le Tekrø, Ingar Amlien, Harald "greven" Grefsrud og Geir Wang. Flyttet til Trondheim i 81 og begynte med det trønderske bandet HOLLYWOOD. Flyttet hjem til Toten igjen å begynte med Eddy Zoltan (EZ-Group) i 1982-83. Var med på å starte bandet EXIT i 83-84. Startet så i det meget kjendte dansbandet Torry Enghs i 1984 - 1989, han hadde også noen prosjekter i den tiden som det trønderske bandet EUROPA og et prosjekt med en svensk DJ med navnet Roger Tuuri og en amerikansk rapper ved navnet Glenny G. Dette var et prøveprosjekt med trommer, DJ-mixing og rap. Såkalt Rap`n Scratch Beat. Bandet Jannex gjestet han fra 1989 - 1991 før han begynte med det også velkjendte bandet fra Gjøvik, YANKEE (1991 - 1993) som gav ut en cd med navnet "Out of the frying pan. Startet med bandet Alacartè fra Hedemark i 1994-1997. De var bl. backingband til den velkjendte artisten Rune Rudberg og gjorde den første country-produksjonen sammen med Rune som het "Tidevannsbølger". De turnerte med Rune i 1 år. I Alacartè backet de også artister som Jan Teigen, Elisabeth Andreasson, Jan Verner Danielsen, Dag Spantel/Eivind Rølles Monroes.

Fra 1997 og frem til 2004 var Geir Hilsen freelance og spilte med bla, Vagabond ( Ronny Le Tekrø, Dag Stokke, Morty Black (Mortern Skaget) og Jørn Lande, bandet SUBB (Arild Steinsrud, Jon Anders Narum, Lars Kvistum, Tom allan Hovelsrud og Geir Hilsen) som hadde mange spillinger sammen på steder som bl.a "Smuget" - " Muddies" i Oslo, før han begynte i Picazzo i 2004 - 2007 der han spilte inn produksjonen Nye farger. Picazzo gjestet Sverige i mange anledninger med stor suksess. Fra 2008 og frem til i dag så har Geir Hilsen vært Freelance og studiotrommis. Har også et godt samarbeid med tidligere gitarist i fra bandet Picazzo Per Morten Bråten i bandet STORM (Per Morten Bråten, Geir Hilsen og Morten Schau). 

I karrieren har han spilt inn rundt 10-12 produksjoner med artister som EZ-Group, P2Bandet, Rune Rudberg, Torry Enghs, Cowboy Laila, SUBB, Backing-track for Four You, Jannex, YANKEE, PEGASUS (som gis ut den 12. juli) og en hel del demo-innspillinger med forskjellige band. Alt fra danseband til metall og prog-band.
Spiller i dag sammen med bandet Pegasus.

Diskografi

Pegasus
 Forandringer (2012)
 Vendepunkt (2013)

Picazzo
Nye farger (2005)
De aller beste (2014)
Blindvei (2016)
Singler
Norske jenter/Sommerdommer'n (2005)
Dagen er vår (2005)

Torry Enghs
På oppfordring (1988)

Jannex
Jannex (1990)

Yankee
Out of Frying Pan (1991)

SUBB
Evil (2003)

Deltar på
 Cowboy-Laila: Purple Heart (1988)
 Cowboy-Laila: Veien hjem (1991)
 Rune Rudberg: Tidevannsbølger (1994)
 Tylden & co: Dansesommer! (2005)
 Tylden & co: På dansefot Nr 2 (2005)
 Tylden & co: Dansebølger (2007)

Band
 Eddy Zoltan:
 Exit
 P2Bandet:
 One2Many: 
 Alacartè:

Norske trommeslagere
Fødsler i 1965
Dragunov SVU

Dragunov SVU er en bullpup konfigurasjon av SVD skarpskyttergevær. Den er ment for bruk som utpekt skarpskytter rolle. Den inneholder en lyddemper som standard.

Eksterne lenker 
 Informasjon fra World Guns (englesk)
 Informasjon fra Military Today (englesk)

Skytevåpen i kaliber 7,62 mm
Russiske skytevåpen
Windows Phone

Windows Phone var et mobil-operativsystem utviklet av Microsoft som deres etterfølger til Windows Mobile. Mens forgjengeren fokuserte på bedriftsmarkedet, er dette operativsystemet laget for forbrukermarkedet, og da spesielt smarttelefoner. Det ble lansert i Europa, Singapore, Australia og New Zealand 21. oktober 2010, i USA og Canada 8. november, Mexico 24. november og i Asia tidlig i 2011. 

Microsoft offentliggjorde at de utviklet Windows Phone den 15. februar 2010 på Mobile World Congress 2010 i Barcelona.

Maskinvarekrav
Minstekravene fra Microsoft med tanke på maskinvare er:
 Kapasitive, 4-punkts multi-touch skjerm med WVGA (800x480) oppløsning
 1 GHz ARM v7 "Cortex / Scorpion" eller bedre prosessor
 DirectX9 renderingkapabel GPU
 256 MB RAM med minst 8 GB flash-minne
 Akselerometer med kompass, lyssensor, nærhetssensor og Assisted GPS
 5-megapiksler kamera med en LED-blits
 FM-radiotuner
 6 dedikerte maskinvareknapper – tilbake, start, søk, kamera, strøm/søvn og volumet opp og ned

Maskinvareprodusenter
Original Equipment Manufacturer-selskaper som vil bruke OSet på sine modeller ble offentliggjort i februar 2010. Disse var Dell, Garmin-Asus, HTC, HP, LG, Samsung, Sony Ericsson, Toshiba og Qualcomm. HP trakk seg etterpå for å fokusere på sitt eget OS webOS.

Steve Ballmer i Microsoft annonserte 11. oktober 2010 at 10 ulike modeller som benyttet Windows Phone 7 laget av HTC, Dell, Samsung, og LG skulle bli lansert samme høst i Europa og Nord-Amerika.

Nokia ble annonsert som ny produsent av Windows Phone-telefoner 11. februar 2011. De første telefonene fra Nokia som bruker Windows Phone 7.5 vil bli annonsert på Nokia World 2011.

Eksterne lenker
 
 TEST: LG Optimus 7: Windows Phone 7 er her! – amobil

Microsoft Windows
Operativsystemer for mobile enheter
Programvare fra 2010
Turkmenistans Davis Cup-lag

Turkmenistans Davis Cup-lag ledes av Turkmenistans tennisforbund, og representerer Turkmenistan i tennisturneringen Davis Cup. Turkmenistan debuterte i turneringen i 2004, og tapte alle sine kamper fram til de i 2007, etter 14 tap på rad lykkes å vinne mot Jordan og Bahrain.

Eksterne lenker
 Lagside på Davis Cup

Tennis
Turkmenistan under internasjonale mesterskap
Tennis i Turkmenistan
Lunde skole (Søgne)

Lunde skole er en barneskole i Søgne i Kristiansand kommune, med 53 ansatte og 361 elever fra 1. til 7. trinn i 2012. Skolens rektor er Anne Beth Torkelsen.

Eksterne lenker
 Skolens nettsider

Barneskoler i Agder
Skoler i Kristiansand
Mikael Aksnes-Pehrson

Mikael Aksnes-Pehrson (født 17. januar 1998) er en norsk skuespiller og stemmeskuespiller.

Aksnes-Pehrson er best kjent fra rollen som Jonas i TV-serien Lilyhammer. Han har også spilt i Les Misérables (2009) og i Postkort fra Lillebjørn (2012) på Oslo Nye Teater. Han har vært stemmeskuespiller i en rekke filmer.

Aksnes-Pehrson gikk på musikklinja ved Rud videregående skole, og ble uteksaminert våren 2016.

Utdanning 
Rud videregående skole - Gitar på musikklinja, uteksaminert våren 2016

Toneheim Folkehøgskole - Komposisjon, uteksaminert våren 2017

Norges musikkhøgskole - Komposisjon

Filmografi 
 2005 - Små Einsteins (Quincys norske stemme)
 2007 - M. I. High (Norsk stemme)
  - Surf's Up (Norske stemmer)
 2009 - Pakten (Norsk stemme)
  - Elias og jakten på havets gull (Elias' stemme)
  - Poppers pingviner (Billys norske stemme)
 2011 - A.N.T. - Akselerert Naturlig Talent
 2012 - Lilyhammer (Jonas Haugli)
 2012 - Gutten og delfinen (Sawyers norske stemme)
 2012 - ParaNorman
 2015 - Chihiro og heksene (Hakus norske stemme)

Referanser

Eksterne lenker 
 

Norske skuespillere
Norske stemmeskuespillere
Fødsler i 1998
Dvergarve

Dvergarve (Arenaria humifusa) er en liten fjellplante i nellikfamilien.

Den er en lav, flerårig urt som er 1–3 cm høy. Dvergarve vokser i små tuer med utløpere som etter hvert danner matter. Bladene er elliptiske, glatte og 3–4 mm lange. Blomstene er hvite, 5–6 mm, med blekt purpurrøde pollenknapper. Arten vokser på fuktig kalkholdig og baserik grunn.

Dvergarve har en amfiatlantisk utbredelse; det vil si at den finnes i nordlige strøk på begge sider av Atlanterhavet. Arten forekommer i Canada, Grønland, Svalbard, Nord-Norge, Nord-Sverige og på Fiskerhalvøya i Russland. På det norske fastlandet er dvergarve funnet noen få steder fra Hattfjelldal til Nordkapp, og arten regnes til de nordlige unisentriske fjellplantene.

Utbredelsen gjør at botanikerne har ment at dvergarve har overlevd istiden i lokale refugier. Molekylærgenetiske studier har stort sett bidratt med argumenter mot denne såkalte overvintringsteorien. I 2011 ble det likevel publisert en artikkel der det hevdes at dvergarve må ha overlevd siste istid i refugier på Øst-Grønland eller Svalbard.

Referanser

Kilder

Eksterne lenker 
 

Nellikfamilien
Karplanter på norsk rødliste
Svalbards flora
Grønlands flora
Liv Blåvarp

Liv Blåvarp (født 19. april 1956) er en norsk kunsthåndverker og smykkedesigner, bosatt på Lena i Østre Toten. Hun arbeider særlig med store smykker, eller «halsklaver», i tre som har gitt henne et stort publikum både i Norge og utenlands. Det er sagt at «hennes organiske smykker vekker en rekke assosiasjoner til fauna og flora»

«Smykkene til Liv Blåvarp er gedigne, eksotiske og uendelig elegante. Fremmede treslag som palisander, amarant, cocobolo og bubinga i kombinasjon med lønn og endog hvaltann inngår i vakre og spennende mønstre.  Smykkene overrasker med sin smidighet og måten de føyer seg etter kroppen på, mykt og ledig.»

Hun er utdannet fra SHKS 1983 og Royal College of Art i London 1984. Siden 1987 har hun bodd og hatt verksted i hjemkommunen på Toten, sammen med ektemannen og kollegaen Tore Gimle.

Blåvarp hadde sin første separatutstilling i Kunstnerforbundet i 1988, og har siden stilt ut der i 1996, 2005 og 2011. Hun har ellers hatt separatutstillinger blant annet i Nordens hus i Reykjavik, 2003; en vandreutstilling i USA 2001-2002, Sørlandets kunstmuseum, 2001 og Røhsska museet, Göteborg, 1995. Hun har også deltatt i representative kollektivutstillinger i Europa, USA og Asia. Hun er innkjøpt av de tre norske kunstindustrimuseene, Nordnorsk kunstmuseum i Tromsø, Norsk kulturråd, Kunstindustrimuseet i København, Nationalmuseum i Stockholm, Cooper-Hewitt Museum, New York, Kunstgewerbemuseum, Berlin og flere kunstindustrimuseer i USA. Hun har mottatt Prins Eugen-medaljen 2003, Jacob-prisen fra Norsk Form 1997, Torsten og Wanja Söderbergs pris 1995, Kulturpris for Unge Kunstnere fra Foreningen Norsk Form 1990, Kunsthåndverkprisen 1989, Den Norske Hypotekforenings kulturpris 1989.

Litteratur 
 Liv Blåvarp 1984-2001. Texts by Marjorie Simon and Gunnar Sørensen ; main photographer: Guri Dahl. Kristiansand : Sørlandets kunstmuseum, 2001. 119 sider. Parallell engelsk og norsk tekst. ISBN 82-995852-0-1
 Jorunn Veiteberg. «To kunstnarar i grenseland : Liv Blåvarp og Sigurd Bronger» I Norsk kunstårbok 1996 ISBN 82-00-37669-9
 Gunnar Sørensen. «Liv Blåvarp» I: Kunsthåndverk, nr 44, 1992 
 Kjell Hommerstad. «Raffinert og personlig : Liv Blåvarps utstilling i Kunstnerforbundet i Oslo 9. april - 3. mai 1988» I: Kunsthåndverk, nr 30, 1988

Referanser

Eksterne lenker 
 

Norske smykkedesignere
Norske kunsthåndverkere
Norske studenter ved Royal College of Art i London
Personer fra Østre Toten kommune
MS «Skogøy»

MS «Skogøy» er en kombinert passasjer- og lastebåt. Skipet ble konstruert av overingeniør Kåre Haug og bygd ved Drammen Slip & Verksted for Ofotens Dampskibsselskab i 1953.

Rutefart 
Skipet gikk i rute på Vestfjorden frem til 30. mars 1983, og ble så solgt til Sverige og omdøpt til «Seaside». Siste tur fra Narvik til Svolvær var med avgang fra Narvik 4. april 1983 (andre påskedag), og med retur til Narvik om morgenen 5. april.

Restaurering 
Etter å ha ligget halvt nedsunket nær Stockholm i flere år ble hun bragt flott. «Seaside» ble slept til Norge av slepebåten SB «Hans Oscar» vinteren 2011, og forlagt på Bredalsholmen ved Kristiansand. Hun ble slept videre fra Bredalsholmen til Kjeldebotn i Ballangen av KV «Barentshav», og avlevert i Kjeldebotn 17. februar 2012. I Ballangen har medlemmer av venneforeningen Skogøys venner startet restaureringen. Båten ble slept til Narvik 27. juli 2012. I august 2012 begynte venneforeningen å arrangere ukentlige dugnader ombord. Den 5. mars 2013 ble MS «Gamle Skogøy» erklært verneverdig av Riksantikvaren.

Kronologi 
 1953:	juli: Levert som «Skogøy» til Ofotens Dampskibsselskab, Narvik
 1983: 30. mars: Siste tur for Ofotens Dampskibsselskab (ODS)
 2011: 16. desember: Slepet starter fra Stockholm
 2011: 22. desember: Slepet annkommer Bredalsholmen
 2012: 12. februar: Slepet starter fra Bredalsholmen
 2012: 17. februar: Fortøyd i Kjeldebotn
 2012: 15. mai. Registrert i registeret NOR. Omdøpt «Gamle Skogøy»
 2013: 5. mars. Erklært verneverdig av Riksantikvaren

Kilder 
 Litt historie om «Gamle Skogøy» Tore Kristoffersen

Eksterne lenker 
 
 

Norske lokalbåter
ODS-skip
Skip fra 1953
Skip bygget i Norge
Artikler i sjøfart-prosjektet
Henri-Georges Clouzot

Henri-Georges Clouzot (født 18. august 1907, død 12. januar 1977, ) var en fransk filmregissør, manusforfatter og filmprodusent. Han er mest kjent for sine thrillere innspilt på 1950-tallet. Blant hans mest kjente filmer er Fryktens lønn (Le Salaire de la peur) fra 1953 og Det onde spill (Les diaboliques)  fra 1955. Hans dokumentarfilm Mysteriet Picasso er utropt til nasjonalt kulturminne av den franske stat. 

Han ble begravet på Cimetière de Montmartre.

Filmografi 
 1942: Morderen bor i nr. 21
 1943: Ravnen
 1947: Kriminell sjalusi
 1949: Manon
 1949: Retour à la Vie (episodefilm) 
 1950: Miquette et sa mère
 1953: Eksplosive krefter (også kjent som Fryktens lønn)
 1954: Det onde spill
 1956: Mysteriet Picasso
 1957: Spionene
 1960: Sannheten
 1964: L'enfer (ikke fullført)
 1968: Sansenes farge

Referanser

Eksterne lenker  
 

Franske regissører
Personer fra Niort
Fødsler i 1907
Dødsfall i 1977
Fredrik Fernando

Fredrik Fernando Nilsen også kjent som Frik Fernando, (født 28. september 1983) er en norsk musiker, låtskriver og keyboardist. Han er kjent som tidligere keyboardist i bandet Pegasus fra 2006 til 2008. Sammen med bandet gjorde han stor suksess med låten «Kine» i 2007. Han er i dag frilans musiker og spiller i Fernando feat Martens.

Diskografi

Pegasus 
 Pegasus (2007)
 Vingeslag (2008)
 17 + 2 (2012)

Andre deltagelser 
 Diverse artister: På dansefot 5 (2007)
 Diverse artister: Dansefestivalen Sel 2007 (2007)
 Diverse artister: På dansefot 6 (2007)
 Diverse artister: Dansebandfestivalen Seljord 2007 (2007)
 Diverse artister: På dansefot 8 (2008)
 Diverse artister: På dansefot 9 (2008)
 Diverse artister: Sommerfest! (2010)
 Diverse artister: Jackpot! - Norges 20 største dansebandhits (2011)

Norske keyboardister
Norske låtskrivere
Bill Hader

William Hader (født 7. juni 1978 i Tulsa i Oklahoma) er en amerikansk skuespiller, komiker, produsent og forfatter, mest kjent som en fast del av komikerne bak TV-showet Saturday Night Live, men har også hatt en rekke roller i filmer som Superbad, Hot Rod, Tropic Thunder, Adventureland, Paul, Dumpet av Sarah Marshall, Natt på museet 2 og It: Chapter Two.

Filmografi (utvalg) 
 2019 – It: Chapter Two
 2015 – Inside Out
 2014 – The Skeleton Twins
 2012 – Men in Black 3
 2011 – Paul
 2010 – Scott Pilgrim vs. the World
 2009 – Istid 3: Dinosaurene kommer
 2009 – Year One
 2009 – Natt på museet 2
 2009 – Adventureland
 2009 – Det regner kjøttboller
 2008 – Pineapple Express
 2008 – Tropic Thunder
 2008 – Dumpet av Sarah Marshall
 2007 – Superbad
 2007 – Hot Rod
 2007 – Knocked Up
 2006 – Du, jeg og Dupree

Referanser

Eksterne lenker 
 
 

Skuespillere fra USA
Komikere fra USA
Personer fra Tulsa
Vegard Venli

Vegard Førland Venli (født 7. oktober 1986) er norsk journalist som mottok Den store journalistprisen i 2016 og 2022, samt SKUP-prisen i 2022. Han er gitarist og låtskriver, blant annet med bakgrunn fra norskrock-bandet Begjær og dansebandet Pegasus fra 2006 til 2008. 

Han arbeider fra mai 2021 som journalist i Aftenposten, tidligere i NRK og Dagbladet,  er medlem av Pressens offentlighetsutvalg siden 2007, og har holdt en rekke foredrag om bruk av offentlighetsloven som journalistisk arbeidsverktøy.

Utmerkelser 
 2010: Diplom, Akershus journalistlag for arbeidet i Varingen med saken «Skateparken ingen ville ha»
 2011: LLAs journalistpris for arbeidet i Varingen med saken om  Nittedal kommunes milliontap på aksjemarkedet og finansrådgiverens honorarer. Diplom fra Akershus journalistlag for samme sak.
 2013: Diplom, Fagpressens gravepris for arbeidet i Kommunal Rapport med saken Reklamens pris.
 2014: Diplom, Fagpressens gravepris for arbeidet i Kommunal Rapport med saken Kommunetoppenes gull-avtaler.
 2015: Fagpressens gravepris for arbeidet i Kommunal Rapport med Leverandørprosjektet og kampen for åpne aksjonærdata.
 2016: Flavius-prisen for arbeidet med å åpne aksjonærregisteret.
 2016: Den store journalistprisen for arbeid med å gjøre aksjonærregisteret tilgjengelig.
 2016: Fagpressens gravepris for Åpenhetskampen
 2017: Data-Skup for «Søppelkrisa i Oslo». Skup-diplom for samme sak.
2018: Diplom, Data-Skup for artikkelserien «Konkursgjengangerne».

Diskografi

Pegasus
Pegasus (2007)
Vingeslag (2008)
17 + 2 (2012)

Andre deltagelser
 Diverse artister: På dansefot 5 (2007)
 Diverse artister: Dansefestivalen Sel 2007 (2007)
 Diverse artister: På dansefot 6 (2007)
 Diverse artister: Dansebandfestivalen Seljord 2007 (2007)
 Diverse artister: På dansefot 8 (2008)
 Casanova: Andre akt (2008)
 Diverse artister: På dansefot 9 (2008)
 Diverse artister: Sommerfest! (2010)
 Diverse artister: Jackpot! - Norges 20 største dansebandhits (2011)

Referanser 

Norske journalister
Norske gitarister
Fødsler i 1986
Blackout (film fra 1986)

Blackout er en norsk thriller fra 1986, regissert av Erik Gustavson. Filmen handler om eks-privatdetektiven Werner, spilt av Henrik Scheele og er en norsk kriminalfilm i film noir-tradisjonen. Filmen er også omtalt som en melankolsk thriller.

Roller 
 Henrik Scheele
 Juni Dahr
 Elisabeth Sand
 Tone Danielsen
 Kim Haugen
 Rannov Nilsen
 Dag Moe 
 Aamund Johannesen
 Monica Mortensen
 Franklin Farr
 Ketil Siem
 Erik Malm
 Sverre Horge
 Harald Are Lund
 Bente Tovik
 Tord Nygård
 Inger Cecilie Weedon
 Tommy Körberg
 Per Bronken
 Peter Lindbæk
 Ella Hval
 Hans Jacob Sand
 Kalle Øby
 Terje Strømdahl
 Espen Dekko
 Pål Bucher Skjønberg
 Ramon Gimenez
 Johan Fillinger
 Wenche Kvamme
 Bernt Erik Larssen

Eksterne lenker 
 
 Blackout (1986 film) hos Filmweb

Filmer fra 1986
Norske filmer fra 1980-årene
Norskspråklige filmer
Liste over statsledere i 2012



Afrika

Asia

Europa

Nord-Amerika

Oseania

>

Sør-Amerika

Referanser

Eksterne lenker
 Herskere gjennom tiden
 WorldStatesmen - et online leksikon over ledere av nasjoner og territorier
 http://www.portalestoria.net/rulers%20countryby.htm 
 CIDOB Foundation

2012
Internasjonale relasjoner i 2012
Fraser

Fraser kan vise til:

Steder

Australia 
Fraser Island – ei øy i Queensland

Canada 
Fraser (elv) – ei elv i Britisk Columbia
Simon Fraser University – et universitet i Burnaby, Britisk Columbia
Fraser Valley Regional District – et regionalt distrikt i Britisk Columbia

USA 
Fraser (Michigan) – en by i Macomb County, Michigan

Personer 
Alexander Campbell Fraser (1819–1914) – en skotsk filosof
Andy Fraser (f. 1952) – engelsk musiker
Antonia Fraser (f. 1932) – britisk forfatter
Brendan Fraser (f. 1968) –  en canadisk-amerikansk skuespiller
Brooke Fraser (f. 1983) – en sanger-låtskriver fra New Zealand
Bruce Astin Fraser (1888–1981) – en britisk flåteadmiral
Dawn Fraser (f. 1937) – en australsk svømmer
Donna Fraser (f. 1972) – en engelsk friidrettsutøver
Elizabeth Fraser (f. 1963) – en skotsk sanger
George MacDonald Fraser (1925–2008) – en skotsk forfatter
Herbert MacKay-Fraser (1927–1957) – en amerikansk racerfører
Hugh Fraser – en britisk skuespiller
Ian Fraser «Lemmy» Kilmister (f. 1945) – en britisk rockemusiker, grunnlegger av Motörhead
Kristin Fraser (f. 1980) – en amerikansk isdanser
Laura Fraser (f. 1976) – en skotsk skuespiller
Louis Fraser (1810–1866) – en britisk zoolog
Malcolm Fraser (f. 1930) – statsminister i Australia (1975–1983)
Nancy Fraser (f. 1947) – en amerikansk feminist
Neale Fraser (f. 1933) – en australsk tennisspiller
Peter Fraser (1884–1950) – statsminister i New Zealand (1940–1949)
Robin Fraser (f. 1966) – en jamaikansk fotballspiller og -trener
Ronald Fraser (1930–1997) – en engelsk skuespiller
Shelly-Ann Fraser – en jamaikansk sprinter
Simon Fraser (1776–1862) – en canadisk utforsker
Steve Fraser – en amerikansk gresk-romersk bryter
Kenneth Wold

Kenneth Wold (født 13. februar 1983) er en norsk fotballtrener som har trent blant annet Manglerud Star Toppfotball og Linderud-Grei Toppfotball.

Personlige liv 
Kenneth er vokst opp på Haugerud i Groruddalen.

Karriere 
Wold startet sin trener karriere i Oppsal som trener på junior- og aldersbestemte lag før han gikk til Manglerud Star Toppfotball i 2006 som assistent for damelaget der i 1. divisjon.  Fra 2007 – 2009 hadde han roller rundt lagets herre lag i 2. divisjon. I 2010 tok han over som hovedtrener for damelaget til Manglerud i 1. divisjon og ledet dem til en 6.-plass på tabellen. Manglerud Star Toppfotball gikk konkurs i mars 2011 og Wold tok over Linderud-Grei Toppfotball 1. juni 2011. Kenneth Wold har hovedansvar for LGT sesongen 2012 i 1. divisjon.

Han hadde senere hovedansvar for Aurskog-Høland G16 i 2016. I den sesongen vant de 1.divisjon.

Norske fotballtrenere
Manglerud Star Toppfotball
Personer fra Oslo
Rodney «Gipsy» Smith

Rodney «Gipsy» Smith (født 31. mars 1860 i Epping Forest i England, død 4. august 1947 til havs under atlanterhavsoverfart) var en britisk evangelist som i over 70 år dro rundt på vekkelsesturneer i USA og Storbritannia. Han var en av de første som sluttet seg til Frelsesarmeen.

Liv og virke

Bakgrunn 
Rodney Smith vokste opp fullstendig uten skolegang, i en fattig men kjærlig familie som livnærte seg ved å selge kurver, klesklyper og gjenstander tilvirket av tinn. Han tilhørte Romfolket, og mistet tidlig sin mor i kopper. 

Faren Cornelius Smith havnet til stadighet i fengsel for ulike lovbrudd. Men under ett av disse fengselsoppholdene gjorde fengselsprestens forkynnelse inntrykk på ham, og Cornelius og brødrene hans omvendte seg en tid etter på et vekkelsesmøte. Disse «omvendte sigøynerne» («The Converted Gypsies») ble et begrep og et fenomen, og fra 1873 av var de engasjert i en rekke evangelistiske kampanjer.

Rodney Smith selv var 16 år da han omvendte seg i 1876. Han lærte seg på egen hånd å lese og skrive.

Forkynner
Han begynte tidlig å holde prekener. Når han møtte folk sang han ofte salmer for dem, og han ble kjent som «den syngende sigøynergutten» («the singing gypsy boy»). I 1877, da han var 17 år gammel, sa Rodney Smith ja til å bli evangelist for William Booth, som få år tidligere hadde etablert den menigheten som fra 1878 av skulle bli hetende Frelsesarmeen. 

Han tjente Booth og hans menighet i seks år, men i 1882 mottok Rodney og hans kone i strid med Frelsesarmeens reglement noen gaver som førte til at de ble ekskludert fra menigheten.

Rodney Smith fortsatte imidlertid som metodist-forkynner, og holdt vekkelsesmøter både i Storbritannia og USA. På begge sider av Atlanteren oppsøkte han flittig sigøynerleirer på sine vekkelsesturneer, og han brøt ofte og gjerne ut i spontan salmesang for å fremme sitt budskap.

Under første verdenskrig tjente han som predikant for de britiske militære troppene i Frankrike, og var ofte langt fremme ved frontlinjen. Denne krigstjenesten førte til at kong Georg VI utnevnte ham til ridder av Order of the British Empire.

Referanser

Litteratur
Den norske forfatteren Clara Thue Ebbell utga i 1937 boken ''Sigøyneren Gipsy Smith" om evangelistens liv og virke.

Sigøynere
Frelsesarmeen
Misjonærer i Storbritannia
Misjonærer i USA
Order of the British Empire (MBE)
Metodisme
Personer fra Newham